'Gangnam Style'-ster vereer | Nuus24
Helde-ontvangs tuis vir Psy van Gangnam-faam Tydskrif vereer Katy Perry
Seoel – Suid-Korea het die rapkunstenaar Psy met een van sy hoogste eerbewyse beloon nadat hy regoor die wêreld bekendheid verwerf het vir sy treffer "Gangnam Syle".Die ministerie van kultuur het Dinsdag aangekondig dat die 34-jarige sanger, wie se naam Park Jae-Sang is, die Okgwan Orde van Kulturele Meriete sal ontvang vir sy "uitsonderlike" bydrae tot die kunste."Psy is gekies nie net omdat hy 'n langtermyn-kunstenaar is nie, maar ook omdat hy Gangnam wyd geadverteer en die wêreld se belangstelling in Korea aangewakker het," het 'n beampte van die ministerie van kultuur aan AFP gesê.Die 34-jarige sanger het internasionale roem verwerf nadat "Gangnam Style" in Julie ná sy debuut 'n wêreldwye treffer geword het."Gangnam Style", wat handel oor 'n spogbuurt in Seoel, is reeds meer as 654 miljoen keer op YouTube gekyk. Psy is ook vir 'n sesde agtereenvolgende week in die tweede plek op die Billboard Hot 100 in die Verenigde State nadat hy trefferlyste in ondermeer Brittanje en Australië gehaal het.– Volg Nuus24 op Twitter